
Mártit és Julit 


az Állatkertbe TVE 


MAGYAR NEPMESE 


Volt idő, gyerekek, hogy a Balaton partján, ahol most 
úri népek sétálnak fel s alá, kecskék legeltek. Na, ez rég 
volt, lehet annak sok száz esztendeje, talán ezer is. Már 
akármikor volt, elég az, hogy a Balaton partján még most 
is találhattok apró kövecskéket, csudásan hasonlatosakat 
a kecskekörmökhöz. 

Mindjárt elmondom, hogy s mint kerültek ide, csak 
várjátok a sorát. Hát amint mondám, rég volt, nagyon rég, 
lakott a Balaton partján egy öreg ördöngős asszony, 
annak volt szép kecskenyája, de milyen szép. Hónál fehé- 
rebb volt a szőre a kecskéknek, puha selyemnél puhább: 
aki látta, csudálta. De bezzeg kevélykedett is az asszony: 

— Nincs párja az én kecskéimnek kerek e földön. 

Telt-múlt az idő, egyszer honnét, honnét nem, egy 
szépséges szép ifjú leány vetődött a Balaton mellé. Nem 
jött ám egyedül: kecskéket terelgetett maga előtt, s mert- 
hogy megtetszett neki erősen a Balaton vize, Balaton 


Grafika: Somorjai Éva 


A lkecsikekörmö 


mellett a selyemfű, ottan megállapodott a kecskéivel. Hej, 
istenem, az öregasszony, ahogy meglátta a leány kecské- 
it, elborította a sárga irigység. No, ezterősen ne is csudál- 
játok, hiszen azt hitte, hogy az ő kecskenyája a legszebb 
kerek e földön, s ím, a jövevény leányé szebb volt, ezer- 
szerte szebb! Mert úgy tudjátok meg, hogy a leány kecs- 
kéinek a körme is színarany volt, hát még a szőre! Ragyo- 
gott, tündökölt, mint a fényes nap. 

Attól a pillantástól fogvást, hogy meglátta az asszony 
az aranyszőrű kecskéket, nem volt nyugodalma, éjjel- 
nappal fúrt-faragott magában: hogy s mint tudja elpuszti- 
tani a leányt. Akkor aztán övé lesz az aranyszőrű kecske- 
nyáj is. 

A leány nem is sejdítette, hogy miben fő az ördöngős 
asszony feje, naphosszat a Balaton partján üldögélt, gyö- 
nyörködött a Balaton vizében s meg-megesett, hogy az 
este is ott találta a parton ültében: nézte a víznek a 


tükrében a ragyogó csillagokat. A kecskék meg ezalatt JB 7 
szerteszéjjel jártak, szabadjában: a jóisten, aki vigyáz 
minden teremtett állatra, őrizte őket. 

Hát az öregasszony csak fúrt-faragott magában, s egy 
este, míg a leány a parton üldögélt, eke elé fogta hat 
címeres ökrét, s széles, mély barázdát húzatott a Balaton 
mentén, olyan szélest s olyan mélyet, hogy a leány ne 
tudjon a nyájához menni. Bizonyosan az ördöggel volt 
cimboraságban az öregasszony, az segélhette a baráz- 
dahúzásban, mert földi ember azt meg nem tudta volna 
cselekedni. De ez még nem volt elég! Ahogy megvolt a 
barázda, rettentő vihar kerekedett, zúgott, bőgött a Bala- 
ton, felcsapott toronymagasra s egy szempillantásra el- 
borította a partot, el a barázdát is. A szegény leány esze 
nélkül szaladt föl s alá, de akármerre szaladott, víz állotta 
útját, aztán egyszerre csak sodorni kezdték a habok, 
belesodorták a barázdába. 

— Kecskéim, drága szép kecskéim! — sikoltott a le- 
ány, s azzal elmerült. Többet emberi szem nem látta. 

Hej, bezzeg örült az ördöngős asszony! Szaladott az 
aranyszőrű kecskékhez, hogy a maga karámjába terelje, 
de a kecskék, amint meghallották a leány sikoltozását, 
mintha szemüket vették volna, úgy szaladtak a barázda 
felé. De szaladott ám utánok az ördöngős asszony is, 
hátha valahogy elejökbe kerülhetne. 

S mi történt! Az történt, hogy az ördöngős asszony 
kecskéi is, amint látták szaladni asszonyukat, nosza utá- 
na iramodtak, egyenest a barázdának. Mire az ördöngős 
asszony odaért, az aranyszőrű kecskéknek híre-nyoma 
sem volt: beleugrottak a barázdába, együtt haltak az ő 
kedves pásztorukkal... 

— Vissza, vissza! — kiabált az ördöngős asszony a 
kecskéinek. 

De már kiálthatott, mert egy rettentő nagy hullám kicsa- 
pott s belesodorta a kecskéket a barázdába, barázdából 
a Balatonba. A kecskéket is, őt magát is... 

Rég volt, nagyon rég volt ez... Az ördöngős asszony 
kecskéiből is, a szép leány kecskéiből is nem maradt 
egyéb a körmüknél... Az is kővé vált. Hogyne vált volna, 
mikor oly régen, nagyon régen történt, amit most nektek " e 
elregéltem. 9 

A szúnyog mindenütt 
kiszimatol bennünket. 
Szúrását alig érezzük, 
mert érzéstelenítő anyagot 
olt belénk — 

később ettől viszketünk. 
Ha a szúnyog 

teleszívta magát vérrel, 


napokra elvonul egy csendes zugba. 


Egy erdei pocsolyából 
telemerített befőttesüvegben 
hamarosan kifejlődik néhány 
szúnyoglárva. 

A szúnyoglárvák legtöbbjét 
megeszik a halak. 


A szúnyog azonban hálátlan jószág: 


a horgászokat sem hagyja békén. 


Dá 


A márványcsiga 

sohasem megy el otthonról : 

ahogy nő, 

mindig hozzákanyarint a házához. 
A csigaház főként mészből készül, 
akár a kagyló héja, vagy a csont. 

A csigával nyugodtan kiabálhatunk: 
nem hall. 


Két rövidebb szarvacskájával tapogat, 
szimatol, hosszabbik szarvacskái végén 


vaksi szemek ülnek. 


Minket olyannak lát, mint egy kakaófolt, 


esetleg mint egy tintapaca. 


Képek és szakanyag: dr. Korsós Zoltán 


c 


rég 


[d 
ir Ezek a kavicsok valaha kagylók voltak. 
8 4. Puha testük 
seft már régesrég elpusztult. 
A n. A megmaradt kagylóhéjat 
s - . furcsa alakja miatt 
sebe kecskekörömnek hívják. 
7 406 ját 

4. Kupak elhatározza, hogy a tettek mezejére lép, 
és ha törik, ha szakad, visszaszerzi a talált do- 
bozt, vissza bizony! De hogyan? Törjön és sza- 
kadjon a börtön, kiássa magát, átrágja a padlót, 
a mennyezetet, a közfalat: utat! 


2. Szerencsére — mert szerencse nélkül azért a 
legnagyobb mesehősök mai rokona sem boldo- 
gul — az idő is múlik közben. Világosodik az ég, 
csupa rózsaszín, följön a Nap, mint piros labda, 
s egy szemétdombon hajnalt kukorékol a kakas. 


Grafika: Horgas Ádám 


3. 


HORGAS BÉLA 


3. 


Kupak a legnagyobb mesehősök mai rokona. Be- 
lekeveredett egy történetbe, amiben szinte sem- 
miről sem tehet. . . Ez azonban felettébb bosszan- 


eze ááám adna meze ll ttEELtEtúgttttll 


tó, nem igaz?! Előbb úgy tűnt föl előtte, hogy 


szerencséje van, aztán minden rosszra fordult. . . 


S hogy mi ebben a szerencse? Csak az, hogy az 
a bizonyos bumfordi lélek, sőt szellem, ki a do- 
bozt elragadta, nem lehet tovább... A szellem- 
nek reggel el kell tűnnie: nincs mese... Illetve 
van mese, mert ahogy Kupak fölbukkan . . . 


4. :. . ahogy Kupak, a nagy falrágó fölbukkan, már 


csak a dobozt látja. Szellem sehol. A várkastély 
néptelen. Még mindenki alszik. Kupak, ütött az 
órád! Most fölbonthatod a dobozt, most megtu- 
dod, hogy mit találtál . . . 


6. S végre, végre elérkezett az ünnepélyes pilla- 


nat. . . Kupak kifújja magát és büszkén pillantgat 
a dobozra. Most nem amolyan talált tárgy csu- 
pán, most már megdolgozott érte, az övé, igazán 
megérdemelte . . . 


5. 

A mi ravasz hősünk, aki a tettek mezejére lépett 
és számtalan falon rágta át magát, fölkapja a 
dobozt és a szabad mezőkre siet... Elég volt 
ebből az elvarázsolt kastélyból, ki innen, el 
innen! 


Ó, Kupak, jaj, Kupak... Szerencse nélkül a mai 
mesehősök se boldogulnak, igen, de a szerencse 
nem végtelen. És ahol véget ér, ott kezdődik a 
szerencsétlenség, Kupak. Egy fekete kéz ragadja 
el a dobozt, igen... Ki az? Ki? 


44] 
. Mama: Már megint csöpög ez a 


jelcsap! 


[ 4 Papa: Jó, jó, majd megjavítom. (el- 


F 


mennek) 


: Viízcsepp: Hó-hopp! Végre! Kisza- 


en 


a 


:7 


a] 


Wi 


. 
d 


:badultam! Hiába próbált visszatar- 
"tani ez Réztorkú Csavarosfejű. Át- 


Színhely: kert, vízcsappal, slaggal. 


szivárogtam!  Öcskösök, utánam! 
(az özönvíz) 

Csap: Rrrrffffrrrr! Kikészít ez az ál- 
landó feszültség! 

Vízcsepp: Fiúk, támadás! 

Csap: No, tessék! Túlpörögtem! 


Óriáskígyó, ébredj, én már nem bí- 


rom őket vissza. . tar-tar-tar . .tani . 
(kienged) 

Vízcsepp: Hurrá! Áttörtünk! Irány 
slag-alagút! 

Gumicső: Khem.. khö.. hhogyan?i" 
Hééé! Csiklandós vagyok. .hi-hi-hu! 
(vonaglik, tekereg) ..Ujujujj .. táncol- 

nom kell! . . Ujujujj . . fogjanak le! (fo- 
rog, szórja a vizet) 

Vízcseppek: Ah! Kint vagyunk a 
fényben! .. Elöntjük a világot! (szét- 
folynak) 

Mama: (elzárja a főcsapot) Te jó 
ég! Mekkora tócsa! 

Tócsa: Méghogy tócsa! Micsoda 
sértés! Én az Óperenciás tenger va- 
gyok! A Nap is hasra esik bennem! 
Gyerek: Nini! Itt az udvarban a Ba- 
laton! (belegázol, tapiskol) 

Tócsa: (felkavarva) Tessék! Se szó, 
se beszéd, belegyalogol a képembeL!.. 
Bár, ha az ember tenger. . (lecsillap- 
szik) 

Gyerek: (meglátja magát a víztü- 
körben) Hahó! Látlak! (grimaszokat 
vág) 

Tócsa: (elrajzolva, sokszorozva Vi- 
szonozza azokat) Bááá! Pupáák! 
Gyerek: Csúfolkodsz? Ha odacsa- 
pok, eltűnsz! 

Tócsa: Én meg, ffrrrrccs! Lefröcs- 
köllek, és kihúzom alólad a lábad! 
Gyerek: Tee? Bokáig se érsz! 
Tócsa: No és! Azért még szörnyen 
erős vagyok, hajókat hordok a háta- 
mon! 

Gyerek: (papírcsónakot hajtogat) Itt 
van egy egyárbócos, tengerjáró ha- 
jó, viheted! 

Tócsa: Azért egy kis szél nem árta- 
Ma. 

Gyerek: Szél? Vihar? Azt csak bízd 
ide! (felfújja a képét) 

Hajó: (megremeg) Kapitáány! Vihar 
készül! 

Gyerek: Azám, ki legyen a kapi- 
tány? 


Pitypang: Én, én! 

Gyerek: Ki az az én? 

Pitypang: Hát én, Lámpavirág kapi- 
tány, a rettenthetetlen felfedező! 
Gyerek: Hol vagy? 

Pitypang: Itt vagyok, ragyogok, viríi- 
tok, világítok! 

Gyerek: Te, pitypang? Te akarsz 
kapitány lenni? 

Pitypang: Én hát! Nálunk családi 
hagyomány az utazás. Rég a fejem- 
ben érik a világkörüli út terve! 
Gyerek: Vagy úgy? Lámpavirág ka- 
pitány ezennel kinevezem egyárbó- 
cos óceánjáróm parancsnokává! 
Szálljon be kapitány, próbálja ki! 
Pitypang: (beugrik, hintázik) Meg- 
járja. Velem jönnek a barátaim is. Ott 
integetnek, ni! 

Gyerek: Meggondolta, 
Ezt a Bolondgombát. . 
Pitypang: Csiperke ez, csak egy ki- 
csit habókos. 

Gyerek:S ezt a nyafka zöldfülű 
Csipkebogyót? 

Pitypang: A személyzetről én dön- 
tök! Legénység! A fedélzetre! Bo- 
londgomba, a kormányhoz, Csipke- 
bogyó fel... 

Bolondgomba: Micsoda? Ezt a 
nyafka fruskát is visszük, kapitány? 
Megeszem a kalapomat, az öreg- 
apám se hallott i.. 

Pitypang: Csönd! A személyzetről 


kapitány? 


én döntök! Eleven, fürge. Nézd, 
helyből beugrik az árbóckosárba! 
Csipkebogyó: Igenis, kapitány! 
(végigszánkázik a fedélzeten) Juj! 
De síkos az árbóc. . és hogy billeg. . 
Bolondgomba: Már nyafog! No, 
mindegy, csak rum legyen. . 
Pitypang: Hajósinas, behordani a 
rakományt! 
Csipkebogyó: Egy hordó szeder- 
cefre, egy bála papsajt. . négy hordó 
macskaméz . . 
Pitypang: Elég! Felbillen a hajó! 
Vitorlákat fel! Indulás! 
Gyerek: Jó utat! Üzenjetek palack- 
postával, ha bármi baj van! 
Bolondgomba: Ha kell, kiiszom a 
palackot! 
Gyerek: Jó szelet! (elfújja őket) 
Utazók: (távolból integetnek) Ég 
veled, kedves Óriás! 

Írta: TÖMÖRY MÁRTA 


Szomorú volt a csigabiga, mert 
csillogó, sima háza megrepedt. 
Valaki félredobta az útról, csupa 
jószándékból, de egy kőhöz koc- 
cant, s így sérült meg szegény. 
A pocok elhatározta, felvidámít- 
ja valamivel. Csak éppen az 
nem jutott az eszébe, hogy mi- 
vel. Ahogy fel s alá szaladgált a 
réten, találkozott egy lepkével. 
— Monda, mit szeret a csigabi- 
ga? — kérdezte tőle. — Nem 
tudom — felelte a lepke. — Kér- 
dezd meg a szitakötőtől! — 
A szitakötő a darázshoz küldte, 
darázs a szarvasbogárhoz, a 
Szarvasbogár a gilisztához, a 
giliszta a szúnyoghoz, a szú- 
ryog a hernyóhoz, a hernyó a 


9. 


AJÁNDÉKA 


békához, a béka a gyíikhoz, a 
gyík a szöcskéhez, a szöcske a 
cinegéhez, a cinege újra a szita- 
kötőhöz. A szitakötő tovább- 
küldte a pókhoz, a pók a katicá- 
hoz, a katica a légyhez, a légy 
újra a békához. — Akkor most 
mivel lepjem meg a csigabigát? 
— kérdezte lihegve a pocok. 
A béka széles szájával nagyot 
nevetett. — Ahogy futottál, le is 
rajzoltad, mit szeret a barátod. 
Nézd meg jól, mi az! — Egy 
lehullott levél! — álmélkodott a 
pocok. Aztán felcsillant a sze- 
me. — Eszembe jutott valami, 
amit még jobban szeret a csiga- 
biga. — Mi az? — kiváncsisko- 
dott a béka. — Lerajzolom ne- 


Legyél te a kis pocok, 
lapozz a 17. oldalra! 


ked! — szólt a pocok, és futni 
kezdett. Elfutott először a kati- 
cához, aztán a hernyóhoz, a 
szúnyoghoz, a gilisztához, a 
szarvasbogárhoz. Továbbsza- 
ladt a pókhoz, a darázshoz, a 


lepkéhez, a szitakötőhöz, a 
légyhez és a békához. Aztán 
érintette a gyíkot, a szöcskét, a 
cinegét, s fáradtan megérkezett 
a lepkéhez. — Tudod-e már, mit 
viszel ajándékba? — kérdezte 
tőle a lepke. — Tudom! — vála- 
szolta büszkén a pocok. — Egy 
lehullott levelet, meg egy gom- 
bát. Épp most rajzoltam le a bé- 
kának. Örülni fog a csigabiga, 
és hamar meggyógyul a háza 


Könnyebb a hajtogatás, ha a vonalakat 
előbb jó erősen kihúzod golyóstollal. 

folyamatos vonal: külsö hajj 


szaggatott vonal: belső hajj 


f A POCOK 
ke AJÁNDÉKA 


. "E BRRR 


NI! 


Legyél te a kis pocok! 

Vegyél elő egy fekete ceruzát meg egy 

radírt. 

Hallgasd a mesét, és közben rajzold 

meg egyenes vonalakkal a pocok útját 
[? egyik állattól a másikig! 


a Ha ügyes vagy, először kirajzolódik az 
95] egyik ajándék. 


Radírozd ki a vonalakat, s rajzold meg 
É a másikat is. 
0 ML Ügyes volt a pocok, igaz? 
Írta és rajzolta: MARÉK VERONIKA 
7 [// 


Pintér Pálné Lidi néni há- 
zát a Visszhang utcában ta- 
láltam meg. Virágoktól illa- 
tos udvarában egy fatörzsre 
ültetett, s mesélt nekem a 


kecskekörmökről, amelyek 
valaha millió számra hever- 
tek a Balaton partján, de 
mára mind elhordták a tu- 
risták. 

— Elhordták! — háborog- 
tam — én meg még sosem 
láttam egyet sem! 

Lidi néni dobozkát vett elő 
a köténye zsebéből, s egy 
maréknyi kecskeköröm for- 
májú apró követ öntött a te- 

Egyetlenegy 
kecskeköröm 


nyerembe. Szívemben sajgó 
vágyakozás támadt: 

— Nekem is kell egy ilyen! 
—  — elszégyelltem magam, 
mert majdnem hangosan ki- 
mondtam a gondolatomat. 

Amint szerét ejthettem, le- 
futottam a Belső-tó partjára, 
kecskekörömre vadászni. 
A nádas széléről szürkegém 
figyelte a ténykedésemet. Ha 
léptem egyet, ő is lépett. Én 
őfelé, ő énfelőlem. Csend 
volt. És sehol egy kecskekö- 
röm! Pereltem: 

— Ha annyi millió volt belő- 
le, akkor nekem miért nem 
maradt legalább egy? Csak 
egyetlen egy?! 

Minden kavicsot kecskekö- 
römnek néztem: lehajoltam, 
tenyerembe kaptam, aztán 
bosszúsan odébbhajítottam. 
Némelyiket úgy kellett a föld- 
ből kibillenteni. Azt a csontfe- 
héret is... — ... De hiszen 
ez . . . — egy sárosan gyönyö- 


rű, kicsi kecskekörmöt tartot- 
tam a tenyeremben! Elöntött 
a láz: 

— Ha egy volt, akkor több- 
nek is kell lennie! 

Újra keresgélni kezdtem: 
lehajoltam, tenyerembe kap- 
tam, aztán bosszúsan odébb- 
hajítottam. A derekam meg- 
fájdult, de nem tágítottam: 
— A barátomnak is kell egy! 
—... s akkor megleltem a 
másodikat. 

Futva érkeztem vissza Lidi 
néni udvarába. Boldogan mu- 
tattam volna a kincseimet, de 
a házban nem találtam senkit. 
Lidi néni talán éppen engem 
keresett valahol. A fatörzsön 
azonban megpillantottam va- 
lamit: egy  kecskekörmöt, 
amit Lidi néni nekem készített 
oda, ha már nem találkoz- 
nánk. 


Képek: Kunkovács Attila 


Lidi néni a Visszhangdombon tölcsért for- 
mált a tenyeréből, s elkiáltotta magát: 

— Hahó! Rozál! 

A hatalmas, kéttornyú apátsági templom 
fala visszaverte a hangját. Suttogva ismét- 
lődtek a szavai: 

— ... Hozzál... Hozzál... 

Mire az utolsó szó is elhalt, ott állottam 
mellette. Nagyot kiáltottam: 

— Kecskeköröm! 

A visszhang válaszolt: 

— ... Öröm... Öröm... 


Kóka Rozália 


A visszhang 


A képet a tükör veri vissza, a hangot 
a sima fal. 

A fürdőszobában többnyire lakik 
visszhang, de biztosan beköltözik a 
kirámolt szobákba, pl. amikor festés 
vagy parkettacsiszolás van. A szín- 
házakban kellemetlen vendég a 
visszhang: mindig a színészek, zené- 
szek szavába vág, azért a jó színhá- 
zakban nincsenek nagy, sima falak. 
Az igazi visszhang egy egész szót is 
meg tud ismételni. Magyarországon a 
leghíresebb ilyen visszhang a tihanyi : 
az apátsági templom nagy, sima falá- 
ról verődik vissza a hangunk. Írd meg, 
hol találkoztál visszhanggal, és hogy 
mire mit válaszol! 

KŐFEJTŐ 
ÁLMA 


Valaha rég szegénynél is sze- 
gényebb emberek laktak itt 
Tihanyban. Még kenyérrel 
sem lakhattak jól, mert azt a 
keveset, amit befaltak, kiköp- 
ködték mind a haltüskével. 
Ebben a haltüskés világban 
élt egy kőfejtő, akinek annyi 
gyereke volt, mint a rosta lika, 
talán még több is eggyel, va- 
lósággal egymás szájából 
szedték ki az ételt. 

A kőfejtés akkoriban nem sok 
pénzt hozott, kénytelen volt éj- 
szakánként eresztőhálóval járni 
a Balatont. Nem sokat aludt a 
kőfejtő, de még álmában is a 
szegénységgel küszködött. 

Egyszer álmodta csak hogy 
gazdag, tucatnyi hízott ök- 

röt hajt eladni a pécselyi vá- 
sárra. 

Hát ahogy beér velük, oda- 
megy hozzá a rabló hírű Zádor 
lovag, parancsolja, hogy hajt- 
sa fel az ökröket a várba, ő is 
megy, ott fizet majd, otthon fe- 
lejtette a pénzesládáját! 

Egy nagy, kitárt kapun kel- 
lett behajtani az ökröket a 
várba, s ahogy bent voltak, 
becsapódott mögöttük a kapu. 
Épp a kőfejtő orra előtt, Zádor 
lovag meg nagyot nevetett. 


Elmondja: 
Lídi néni, 

a tihanyi 
mesemondó 


— Nem látok én itt hízott 
ökröket, hacsak kendet annak 
nem nézném! Kendért meg 
nem fizetek egy garast sem! 

— De bizony, hogy fizetni 
fog! 

Akkorát sújtott fokosával a lo- 
vag fejére, hogy az máris Szent 
Péterrel parolázott, ő meg kezd- 
te keresni a módját, hogy a 
pénzt vagy az ökröket meglelje. 

Kutat-matat a kapuzár után, 
s valami vasládát talál, szín- 
ültig aranypénzzel! 

— Megvan az ökrök ára! 

Megvolt, de máris oda lett, 
merthogy ébresztgette a felesé- 
ge, s az aranypénz sehol, csak 
gyerek, de az annyi, mint a rosta 
lika, talán még több is eggyel! 

Isk OLA 


PRASSUGGER . 


Júniusi postánkkal érkezett: 
Björn Stüdeli svájci olvasónk rajza. 


Amint arról már a televízióból 
értesülhettetek, a legjobb 
áprilisi megoldásokért 
könyvjutalmat kaptak: 


Kocsis Eszter, Nemesgulács 
Perlaki István, Szeged 
Vajda Zsófia, Zebegény 


Dicséret és könyvjutalom illeti 
a tatabányai Móra Ferenc 
Óvoda kiscsoportosait is. 

Külön köszönjük Zsóka óvónéni 

beszámolóját. 


A megfejtők ezentúl 
a televízióból is értesülhetnek 
arról, nyertek-e. 
Július első vasárnapján az esti 
mese után hallhatjátok 
a Dörmögő indulót és 
a nyertesek névsorát. 


Ne feledd! 


Külön jutalmat kap a kacsa, 
a kutya és a tündér névadója! 

F. Győrffy Anna 


Nevezd el 
a kiskacsát! 
Küldd be 
ARTLLUS VILMOS éges 
a legjobb 
CSIGAS UA fötalámétt 


részesül, 


VARJA OTHON LANYA PIA ) CSIUABlCek - FELESEG . 


Grafika: Stulber Zsuzsa 


A BALATONI — 
KECSKEKÖRMÖK 
MONDÁJA 


Élt valaha a Balaton partján egy 
szépséges, de gonosz pásztorlány. 
Gyönyörű, kövér kecskenyájat legel- 
tetett. Egyszer arra ment egy sze- 
gény vándor. Tisztelettel megszólí- 
totta a lányt: 

— Jó napot, szépséges leány! 
Kérlek, adj egy csupor tejet, nagyon 
megéheztem. 

— Hordd el magad, te sehonnai! 
— mondta haragosan a leány. 

Hogy mertél megszólítani ? 

A vándort szíven ütötték a gonosz 
szavak. 

— Vessz el kecskéiddel együtt, te 
irigy némber! — kiáltotta a leány- 
nak. A leány csak kacagott a vándor 
szavain, de kicsi idő múlva szélvész 
kerekedett. Ítéletidő. A Balaton hul- 
lámait vadul korbácsolta a vihar. 
A kicsapó víz besodorta a pásztor- 
lányt s a nyájat a tó fenekére. Ezért 
találhattok még ma is kecskekörmö- 
ket a Balaton vizében. 


(Bukovinai székely népmonda, 
feldolgozta: Kóka Rozália) 


Fotó: Kaunitz Tamás 

JÁTÉKSZABÁLY 


Réten, vízparton ha csigaházra buk- 
kan az ember, felveszi, megcsodálja 
és elteszi. Összegyűjtjük a színes 
kavicsokat meg a furcsa formájú kö- 
vecskéket is. Jó tudni: ezekkel a 
szép tárgyakkal játszani is lehet! 
Akár izgalmas társasjátékot is. 


Rakj ki egy nagy kört kavicsokból. 
Illessz a körbe csigaházakat. Egy 
lapos kavics legyen a kocka. Ha 
egyik oldalára esik, egy pontot ér, ha 
a másikra, hármat. 


Kezdődhet a játék! Két játékos kell 
hozzá, de lehet több is, akár tíz! 


A legnagyobb kavicstól indulunk. Min- 
denki dob és lép. Amire lép— kavicsra 
vagy csigára —, azt elveszi, az az övé. 
A következő onnan indul tovább. Las- 
san ritkulni kezd a kör, s amikor egé- 
szen elfogy, akkor van vége a játéknak. 


Meg kell számolni, kinél hány csiga- 
ház van. Aki a legtöbbet szedte össze, 
az nyert. A kavicsok nem számítanak. 


Újra lehet rakni a kört, a csigaházak- 
kal együtt, s újra meg újra szeren- 
csét lehet próbálni. 


Képünkön balatoni kagylót, és egy 
kecskekörmöt is beillesztettek a já- 
tékba a gyerekek. Jó szórakozást! 


Horváth Tiborné Anita ötlete alapján 
készítette: Marék Veronika és Kau- 
nitz Tamás 

A CSIGA 


Él egy állat erdőn, réten, 
bezárja a házát télen. 
Kimegy, hogyha itt a tavasz, 
mégis, félig otthon marad. 


Josef Guggenmos 
Fordította: Kun Magda 

Reich Károly 


KÜKÜLLŐ-KALENDÁRIUM 


KÁNYÁDI SÁNDOR 
Nyárelő 


Kékell a Küküllő, 
talán a nevét is 
kékellő színéről 
kapta ez a szép VÍZ. 


Kikeleti kék ég, 
nyárelői árnyak 
összeszoktak szépen, 
és nevévé váltak. 


Vagy az örök fűzfák 
lombja közt üdülő 
legelső rigónak 
füttye a Küküllő. 


Kékellő Küküllő, 
kökényszemű tündér. 
Szívemhez, nyelvemhez 
hozzáédesültél. 


Járhatok akárhol, 
minden folyóparton 
a te nyárelői 
susogásod hallom. 


